Lav et referat af nedenstående tekst:

Tekst:
Nellemanns seks hektar store æblehave i Sæby besøges hvert år af tusindvis af mennesker, som blandt andet kommer for at se Nordeuropas største samling af paradisæbletræer. - Det er historiske træer. De findes kun her, og de er ikke sat i produktion, siger Birthe Andersen, kasserer i Nellemanns Haves Venner. Træer fra 1930'erne kan vælte De ældste træer, som står ud til Langtvedvej, er plantet i 1930'erne af Nic. Nellemann, og  dem frygter Havens Venner kan lide skade, når der kommer øget trafik på vejen fra et stort boligområde. I Sæby Bakker er der planer om, at der de kommende 10 år skal bygges 360 boliger. Lokalplanen for området er i øjeblikket i offentlig høring. Boligprojektet vil få byen til at vokse og øge trafikken på den smalle vej langs æblehaven. - Man er nødt til at lave ny vej ud af byen, og så kan man lave nogle stier til de bløde trafikanter langs Langtvedvej, som de kan benytte, når de skal i skole, men den tunge trafik skal nord ud, siger Birthe Andersen. Trafikken vil blive øget med 2000 biler om dagen Den øgede bosætning vurderes at øge trafikken med omkring 2000 biler i døgnet. Derfor ønsker både beboerne i området, Nellemans Haves Venner og alle partier i byrådet med undtagelse af socialdemokratiet en ny vej, som leder trafikken nord ud af byen mod Frederikshavn. - Vi synes, at der skal være en vej nord ud. Vi har ikke taget stilling til, hvor den skal være, men den skal være der, siger Venstres byrådsmedlem i Frederikshavn Kommune, Mette Hardam. Socialdemokratiet har absolut flertal i Frederikshavn Kommune, og de mener, at trafiksituationen kan løses ved at lave en fortovssti og cykelsti i i siderne af den nuværende vej og gøre den til en såkaldt 2 minus 1 vej. Nellemanns Have har de senere år gennemgået en omfattende reetablering, efter at den i 2006 var i fare for at lukke. Et samarbejde mellem Frederikshavn Kommune, Nellemanns Fond og Havens Venner har gjort haven til en attraktion. Det arbejde frygter de er tabt nu. -  Vi er bange for, at havens gæster vil være kede af at komme her, siger Birthe Andersen. Se indslag om Nellemans Have:

Referat:
De gamle æbletræer i den historiske Nellemanns Have i Sæby er truet, hvis Frederikshavn Kommune holder fast i beslutningen om, at der ikke er behov for en ekstra vej til et nyt stort boligområde i Sæby Bakker. Sådan lyder det fra Havens Venner.